ממלכת ברניקיה

ברניקיה (באנגלית (ובלטינית): Bernicia; באנגלית עתיקה: Bernice או Beornice) הייתה ממלכה שהוקמה על ידי שבטים ברטונים בדרום מזרח סקוטלנד ובצפון מזרח אנגליה של ימינו, במהלך המאה ה-6. במאה השביעית אוחדה הממלכה עם ממלכת דיירה לממלכה אחת - ממלכת נורת'מבריה.

גאוגרפיה
שטחה המדויק של ממלכת ברניקיה אינו ידוע. משערים כי שטחי הממלכה השתרעו על פני מחוזות נורת'מברלנד, דורהאם, ברוויקשייר ומזרח ולת'יין של ימינו, היינו בין הנהר פורת' לבין הנהר טיז.

מקור השם
ממלכת ברניקיה מוזכרת ב"היסטוריה בריטונום" מהמאה ה-9 בשם "ברניך" (Berneich) או "בירנייך" (Birneich), שמה הוולשי העתיק של הממלכה. לא ברור אם שם זה היה הצורה הוולשית של שם הממלכה, או אם מאוחר יותר, השם האנגלי התבסס על הכינוי הוולשי למקום בו הייתה ממוקמת הממלכה.

החוקר קנת' ג'קסון סבור כי משמעות השם "ארץ מעברי ההרים" (Land of the Mountain Passes).

היסטוריה
האזור בו הייתה ממוקמת הממלכה היה האזור בו ישבו הווטאדיני. אזור זה כונה בוולשית "הצפון הקדום" (Yr Hen Ogledd). בירת הממלכה הייתה ככל הנראה במקום בו ממוקם היישוב האנגלי המודרני במברג. ייתכן והמתיישבים האנגלים הראשונים, התיישבו באזור של ברניקיה עוד בשלהי התקופה הרומית, והיו שכירי חרב שהגנו על חומת אדריאנוס. סברה אחרת כי המתיישבים האנגלים הגיעו למקום מממלכת דיירה בראשית המאה ה-6. המלך המתועד הקדום ביותר של הממלכה הוא אידה אשר עלה לשלטון בשנת 547. לאחר מותו שלטו אחריו בניו, אשר לחמו בממלכות הבריטוניות שסביבם. בהמשך החלו האחים הלוחמים להילחם זה בזה ופרצה בממלכה מלחמת אזרחים.

האיחוד עם ממלכת דיירה
נכדו של אידה, אתלפירת' איחד את ממלכתו עם ממלכת דיירה, בשנת 604 ושלט בשתי הממלכות כממלכה מאוחדת ששמה נורת'מבריה. אתלפירת' הובס ונהרג על ידי ראדוולד, מלך ממלכת מזרח אנגליה (אשר נתן מחסה לאדווין, בנו של אלה, מלך דיירה שהובס על ידי אתלפירת') בשנת 616. לאחר נפילתו של אתלפירת' בקרב עלה אדווין לשלטון ושלט על ממלכת נורת'מבריה המאוחדת. אדווין יצא כנגד השבטים הברטונים שסביב ממלכתו, ניצח אותם בקרבות רבים, והגדיל את שטחי ממלכתו לכיוון צפון ומערב (ובכך התקרב לשטחי ויילס). אדווין הובס ונהרג בקרב אטפילד צ'ייס ב-12 באוקטובר 633 על ידי קדוול'ון אפ קדוואן, מלך גווינד' ועל ידי בן בריתו פנדה מלך ממלכת מרסיה, ונורת'מבריה התחלקה שוב לשתי ממלכות נפרדות.

לאחר פירוד הממלכות נשלטה הממלכה על ידי אאנפירת' בנו של אתלפירת', אולם לאחר שנת שלטון אחת יצא לקרב נגד קדוול'ון, בו הובס ונהרג. אחיו של אאנפירת', אוסוולד תקף את קדוול'ון והביסו בקרב הייוונפילד בשנת 634. לאחר ניצחונו השתלט על ממלכת דיירה, ואיחד בשנית את הממלכות. החל מתקופה זו נחשבת ממלכת נורת'מבריה לממלכה אחת, אף שבמשך מספר שנים משלו מלכים הכפופים למלך נורת'מבריה בממלכת דיירה.

מלכי ברניקיה
תקופהשליטשם ותארים בכתבים היסטורייםהערות500 לערךאסה<small>ESA INGVING <small>CYNINGESA REX <small>BERNICIA CYNING520 לערךאאופה<small>EOPPA ESING <small>BERNICIA CYNINGEOPPA REX <small>BERNICIA547–559אידה<small>IDA EOPPING <small>BERNICIA CYNINGIDA REX <small>BERNICIA559–560גלאפה (או קלאפה)<small>GLAPPA <small>BERNICIA CYNINGGLAPPA REX <small>BERNICIA560–568אדה<small>ADDA IDING <small>BERNICIA CYNINGADDA REX <small>BERNICIA568–572אתלריק<small>ÆÞELRIC IDING <small>BERNICIA CYNINGÆÞELRIC REX <small>BERNICIA572–579תאודוריק<small>ÞEODRIC IDING <small>BERNICIA CYNINGÞEODRIC REX <small>BERNICIA579–585פירתאוולד<small>FRIÞVVALD <small>BERNICIA CYNINGFRIÞVVALD REX <small>BERNICIA585–593הוסה<small>HVSSA <small>BERNICIA CYNINGHVSSA REX <small>BERNICIA593–616אתלפירת'<small>ÆÞELFRIÞ ÆÞELRICING <small>BERNICIA 7 DEIRA CYNINGÆÞELFRIÞ REX <small>BERNICIA ET DEIRAמלך נורת'מבריה, נהרג בקרב.שושלת דיירה616 - 12 או 14 באוקטובר 632אדווין<small>EDVVIN ÆLLING <small>BERNICIA 7 DEIRA CYNINGEDVVIN REX <small>BERNICIA ET DEIRAנהרג בקרב על ידי פנדה, מלך ממלכת מרסיהשושלת ברניקיהשלהי שנת 632–633אינפירת'<small>EANFRIÞ ÆÞELFRIÞING <small>BERNICIA CYNINGEANFRIÞ REX <small>BERNICIA634 - 5 באוגוסט 642אוסוולד<small>OSVVALD ÆÞELFRIÞING <small>BERNICIA 7 DEIRA CYNINGOSVVALD REX <small>BERNICIA ET DEIRAנהרג בקרב על ידי פנדה מלך מרסיה; נחשב לקדוש נוצרי.שלהי שנת 642–654אוסוויו<small>OSVVIO ÆÞELFRIÞING <small>BERNICIA CYNINGOSVVIO REX <small>BERNICIAמלך ממלכת נורת'מבריה המאוחדת

ראו גם
 נורת'מבריה
 מלכי נורת'מבריה

קישורים חיצוניים



קטגוריה:נורת'מברלנד
קטגוריה:סקוטלנד: היסטוריה
ברניקיה, ממלכת
ברניקיה, ממלכת
ברניקיה, ממלכת